section_heading: Manchester United
paragraph_text: mini|lijevo|Rooney u dresu Manchester Uniteda. Željan igranja na višem nivou i u Ligi prvaka, Rooney je 2004. godine odlučio napustiti Everton i prijeći u Manchester United. Alex Ferguson je tada za njega izdvojio nevjerojatnih 25,6 milijuna funti. To je bila najveća odšteta u povijesti plaćena za igrača mlađeg od 20 godina, Rooney je tad imao samo 18 godina. Za Crvene Vragove debitirao je 28. rujna 2004. godine u utakmici Lige prvaka kada je Manchester deklasirao Fenerbahče 6:2, a Rooney se predstavio publici hat-trickom. Svake sezone u dresu Manchestera Rooney je sve više napredovao i postajao sve bitniji kotačić Fergusonove momčadi. U sezoni 2005./06. postigao je 16 pogodaka u 36 utakmica. Pod palicom Alexa Fergusona napadač je stalno napredovao i bio sve bolji, da bi u sezoni 2009./10. zablistao u svom punom sjaju. Rooney je igrao fenomenalno i skoro nije bilo utakmice u kojoj se nije upisao u strijelce. Već je do ožujka 2010. Rooney u 27 odigranih utakmica, u dresu Manchester Uniteda postigao je čak 23 pogotka. Primjerice, najbolji strijelac Premiershipa u sezone 2008./09. bio je Nicolas Anelka, koji je postigao u cijeloj sezoni 19 golova. U utakmici protiv Arsenala, koja je igrana u siječnju 2010. i koju je Manchester dobio 3:1, Rooney je postigao svoj 100. prvenstveni pogodak. U siječnju 2017. je Rooney s pogotkom u mreži Stoke Cityja postao je najbolji strijelac u povijesti Crvenih vragova, iza sebe ostavio je Sir Bobbyja Charltona.<ref>